**Poteci sub paşi**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Dacă mai ai şi astăzi îndoieli

Ce nu s-au spulberat, te-aştept, iubire,

Să fiu poteca pasului tău cald

Pe care gândul seamănă safire.

Nu-mi spune că nu ştii de-atâta timp

Că între noi s-au diluat milenii

De nostalgii, preludii şi-ntrebări

Fără răspuns. Chemările la denii,

Când clopotele sparg tăceri ce dor

Le-am auzit de-atâtea ori, iubire,

Chiar de mai ai vreodată îndoieli

Eu sunt poteca ta spre fericire.

- Azi nu-mi mai cântă simfonii la geam

Rebele ploi ce prevesteau furtună,

E calmă marea, valurile torc

Un fir de-argint ce urcă înspre lună

Și toate se-mpletesc ca-ntr-un poem

La care am visat cu ani în urmă

Când așteptam, iubire, doar un semn

Pe inelar să-ți tatuez o burmă.

Simt dimineața suplul tău contur

Cum mă îmbracă tandru-n nemurire

Și mă gândesc că viața e un basm,

Iar tu poteca mea spre fericire

Liliana Trif Ioan Grigoraș